cyanic-selkie/wikianc huggingface dataset:
Alphonse Cruchten
Den Auteur
Den Alphonse Cruchten huet eng Rei vun Artikelen a lokale Veräinsbroschüre publizéiert. Am Mäerz 2019 huet hie säin éischt Buch erausginn, eng Zort Kriminalroman mam Titel Concert de gala, deen d'Resistenz an d'Kollaboratioun zu Lëtzebuerg am Zweete Weltkrich thematiséiert. Doranner huet d'Leed, dat de Louis Ries, de Monni vum Erzieler, am Krich erlidden huet, a säi Schicksal nom Krich eng Schlësselpositioun. De Roman presentéiert sech als eng Mëschung vu Fiktioun a Realitéit. D'Nimm vun de Leit a vun den Uertschafte si verschlësselt. Unhand vun de Gebuerts- a Stierfdatumer fënnt een awer z. B. eraus, datt de Personnage vum Louis Ries dem Auteur sengem Monni Roger Budinger (Büdinger) (1920-2007) entsprécht, deem säi Schicksal den Alphonse Cruchten schonn 2008 an engem Wort-Artikel beschriwwen huet.
Keres-Verdeedegung (Homonymie)
De Begrëff Keres-Verdeedegung bezitt sech op zwou Schacherëffnungen, déi no dem estnesche Schachspiller Paul Keres benannt goufen:
Alceste à bicyclette
Alceste à bicyclette ass e franséische Film vum Philippe Le Guay aus dem Joer 2013.
Coust
Coust ass eng franséisch Gemeng am Departement Cher an der Regioun Centre.
Verbandsgemeng Prüm
D'Verbandsgemeng Prüm läit am Äifelkrees Béibreg-Prüm a Rheinland-Pfalz. Si huet hire Sëtz zu Prüm.
Lëscht vun den Neptunmounden
An dëser Lëscht vun den Neptunmounde stinn all déi bis elo bekannt natierlech Satellitten vum Planéit Neptun. Si ass der Gréisst vun de mëttlere Bunnradien no opgelëscht. Aktuell Neientdeckungen hunn e virleefege Zuelecode, bis si vun der IAU och en Numm kréien.
Déi wichtegst Donnéeë vun den Neptunmounden
Eng Bunnschréi vu méi wéi 90° bedeit, datt de Satellit den Neptun réckleefeg ëmkreest. An der Reegel beweege sech d'Mounden am selwechten Dréisënn ëm de Planéit, wéi dee mat deem de Planéit ëm seng eegen Achs rotéiert.
Arrondissementer am Departement Var
Den Departement Var huet dräi Arrondissementer mat follgende Prefekturen an Ënnerprefekturen: Toulon, Brignoles an Draguignan
Déi dräi Arrondissementer sinn:
Boulevard des assassins
Boulevard des assassins ass e franséische Film vum Boramy Tioulong aus dem Joer 1982 nom Roman Une affaire intime vum Max Gallo.
Le voyage en douce
Le voyage en douce ass e franséische Film vum Michel Deville aus dem Joer 1980.
Ëm wat geet et am Film?
D'Lucie (Geraldine Chaplin) huet Sträit mat sengem Mann. Hat flücht bei seng Frëndin d'Hélène (Doninique Sanda). Déi zwee fueren zesummen op d'Land fir no enger Wunneng ze sichen. Déi Rees bitt d'Geleeënheet fir eng nei Fräiheet ze fannen a fir sech selwer erëm nei z'entdecken.
De läschte Pabeier
De läschte Pabeier [sic] (richteg geschriwwen: De leschte Pabeier) ass e Kuerzfilm vum Regisseur Romain Gierenz aus dem Joer 2023.
Ëm wat geet et am Film?
D'Zoé an de Ben iwwernuechten an engem Paräisser Hotel. Si gi vun engem Geraschels an engem Pabeierkuerf erwächt. Séier mierke se dass et net eppes am Kuerf ass, mee de Kuerf selwer, dee Geräischer mécht, wéi wann en eppes wéilt matdeelen...
Accueil
De Film gouf zanter Oktober 2022 op enger Rëtsch Festivaller gewisen. Bei de Southern Short Awards (Nov. 2022) krut e 6 Präisser, an um Shockfest Filmfestival (Dez. 2022) krut en de Golden Reel Award.
Quand passent les faisans
Quand passent les faisans ass e franséische Film vum Édouard Molinaro aus dem Joer 1965.
Christa Wolf
D'Christa Wolf, gebuer den 18. Mäerz 1929 als Christa Ihlenfeld zu Landsberg an der Warthe (deemools Däitschland, haut Gorzów Wielkopolski a Polen) a gestuerwen den 1. Dezember 2011 war eng däitsch Schrëftstellerin aus der DDR, wéi et déi gouf.
Zu hire bekanntste Bicher zielen Der geteilte Himmel (1963), Nachdenken über Christa T. (1968), Kindheitsmuster (1976), ''Kein Ort. Nirgends (1979), Kassandra (1983), Störfall (1987), Medea (1996), an Auf dem Weg nach Tabou'' (1994). Zentral Theemen a hire Schrëfte waren den Nationalsozialismus, d'DDR, Humanitéit, Feminismus an d'Entdecke vu sech selwer.
Sarah Rolko
D'Sarah Rolko, gebuer 22. Juni 1994 an der Stad Lëtzebuerg, ass eng lëtzebuergesch Schwëmmerin.
Si huet Lëtzebuerg op der Schwammweltmeeschterschaft 2009 zu Roum, op den Europameeschterschaften am klenge Baseng 2010 zu Eindhoven an op de Weltmeeschterschaften 2010 am klenge Baseng zu Dubai vertrueden.
Sozialdemokratische Partei Deutschlands
D'Sozialdemokratische Partei Deutschlands (kuerz: SPD) ass eng däitsch politesch Partei. Et ass déi eelste parlamentaresch vertruede Partei am Land.
Presidente vun der SPD
D'Presidente vun der SPD nom Enn vum Zweete Weltkrich:
Kanzlerkandidate vun der SPD
D'Kandidate vun der SPD fir Bundeskanzler an Deutschland ze ginn:
Thorn
Thorn ass:
Mary Astor
Si war a méi wéi 150 Kinos- an TV-Filmer ze gesinn. Vun 1920 un huet si a Stommfilmer matgespillt. Duerno hat si dann och nach Erfolleg am Tounfilm. Zum Schluss vun hirer Carrière ass si vill an TV-Serien an TV-Filmer opgetrueden.
Bedeitend Filmer mat hir sinn Dodsworth (1936) vum William Wyler mam Walter Huston a Paul Lukas, The Prisoner of Zenda (1937) vum John Cromwell mam Ronald Colman a Madeleine Carroll, The Hurricane (1937) vum John Ford mam Dorothy Lamour a The Maltese Falcon (1941) vum John Huston mam Humphrey Bogart a Peter Lorre.
Wéinst Krankheet huet si sech no 1964 vum Film zeréckgezunn.
Als Auteur huet si zwou Autobiographien an e puer Romaner geschriwwen.
Vox (Kino)
De Vox ass e Kinossall an der Stad Lëtzebuerg, op der Theaterplaz, an deem d'Stater Cinemathéik hir Filmprojektioune mécht.
Isabelle Bernard-Lesceux
D'Isabelle Bernard-Lesceux, gebuer de 26. Februar 1959 zu Bukavu, deemools Costermansville, am Kongo, ass eng belsch Historikerin, déi am Kader vum Nationalitéitegesetz vun 2009 Lëtzebuergerin ginn ass.
Biographie
Si huet d'éischt zu Namouer, op de Facultés Notre-Dame de Namur / FNDN, an duerno zu Louvain-la-Neuve, op der Université catholique de Louvain / UCL, Geschicht studéiert. Hir Spezialitéit ass d'Antiquitéit (Etrusker a Réimer). Si huet wärend 25 Joer am Secondaire enseignéiert, an zwar 10 Joer zu Differt an der Belsch, a 15 Joer am Lycée Vauban an der Stad. Zanter e puer Joer gëtt si sech éischter mam Patrimoine a mat Lokalgeschicht am Weste vum Lëtzebuerger Land of. Si ass als responsabel Historikerin fir d'"Sauvegarde du patrimoine et animation culturelle au moulin de Beckerich" zoustänneg. D'Isabelle Bernard-Lesceux ass donieft och Éierepresidentin vum "Piconrue-Musée - Musée de la Grande Ardenne" zu Baastnech.
D'Isabelle Bernard-Lesceux war mam Jean Bernard (†) bestuet, ass Mamm vun zwéi Jongen a wunnt zu Uewerpallen.
Claire Maurier
D'Claire Maurier, gebuer als Odette Michelle Suzanne Agramon de 27. Mäerz 1929 zu Céret an de Pyrénées-Orientales, ass eng franséisch Schauspillerin.
Nieft villen Televisiounsfilmer an enger grousser Theatercarrière war d'Claire Maurier och an enger Parti Kinosfilmer ze gesinn.
Barocius (Moundkrater)
De Krater gouf 1935 vun der I.A.U. nom italieenesche Mathematiker Franciscus Barocius genannt.
Vox (Kino)
Geschicht
An der Zäit vun der däitscher Besatzung am Zweete Weltkrich, 1940-1944, gouf de Kino an e Soldatenkino ëmfunktionéiert.
Claude Mousel
De Claude Mousel ass e Lëtzebuerger Zänndokter a Lokalpolitiker vun der DP.
Vox (Kino)
Geschicht
Mä 1963 huet den allgemenge Réckgang vun de Kinoszuschauer wéinst der Verbreedung vun der Televisioun dem Vox d'Genéck gebrach, an en huet missen zoumaachen, well en net méi rentabel war.
Claude Mousel
Als Resultat vun de Gemengewalen vum 11. Juni 2023 zu Sandweiler koum et zu engem Accord tëscht der LSAP an der DP, déi d'Koalitioun stellen, dee virgesäit, dass d'Sozialistin Jacqueline Breuer déi éischt zwee Joer de Buergermeeschterposten iwwerhëlt, iwwerdeems den Éischtgewielte Claude Mousel fir déi lescht 4 Joer Joer Buergermeeschter vu Sandweiler gëtt.
Vox (Kino)
Geschicht
Nieft der normaler Programmatioun gouf et am Sall vum Vox zousätzlech, vun 1953 un, de Cinéclub Forum, dee vum Lucien Maas a Pierre Frieden op d'Bee gesat gi war, fir dem Cinéclub vun der (lénkser) Assoss e chrëscht-kathoulescht Géigegewiicht ze setzen. An den 1960er Joren huet e weidere Filmclub, de Ciné-Cub Ons Equipe, dee vun der Jeunesse étudiante catholique (JEC) bedriwwe gouf, de Sall vum Vox fir seng Projectioune benotzt.
1975 huet de Ciné-Club 80 (CC80) ugefaangen, am Vox seng Filmer ze weisen. Am selwechte Joer gouf d'Stater Cinemathéik gegrënnt, déi och do hir Projektioune gemaach huet. Well souwuel de CC80 wéi och d'Cinemathéik wollten hir Aktivitéiten ausbreeden, mä dat an engem an dem selwechte Sall ëmmer méi schwéier gouf, hunn d'Leit vum CC80 1983 decidéiert, en eegene Kino opzemaachen: den Utopia um Lampertsbierg.
De 6. September 2018 gouf d'Gebai als nationaalt Monument klasséiert.
R Sculptoris
Den R Sculptoris (R Scl) ass e roude Risestär, ongeféier 1500 Liichtjoer vun eis ewech am Stärebild Sculptor. Bei radioteleskopeschen Observatioune déi mam ALMA gemaach goufen, ass eng Spiralstruktur ze gesinn.
Cruiser Mk I
De Cruiser Mark I (A9) war e britteschen Tanks dee vun 1939 bis 1941 am Asaz war.
Entrevaux
Entrevaux ass eng Gemeng am franséischen Departement Alpes-de-Haute-Provence an der Regioun Provence-Alpes-Côte d'Azur.
Cruiser Mk I
Entwécklung
D'Konzept vum Panzer gouf 1934 vum Sir John Carden entwéckelt. 1936 hunn d'Tester ugefaangen an 1937 ass d'Produktioun ugaangen. Eng 125 Panzere goufe gebaut an am Januar 1939 ausgeliwwert.
Baltesch Verdeedegung
D'Baltesch Verdeedegung ass eng Erëffnung vum Schachspill. Se zielt zu den Zouene Spiller an ass an den ECO-Coden ënner dem Schlëssel D06 klassifizéiert.
Cruiser Mk I
Asaz
De Panzer war a Frankräich, Griicheland an am Ufank vum Wüstekrich am Kader vum Afrikafeldzuch am Asaz. E konnt am Ufank vum Krich nach géint geigneresch Panzeren agesat ginn, trotz schlechter Panzerung an niddreger Vitess. Nodeem déi Däitsch de Panzer IV an der "Ausféierung E" am Asaz hate war hien och nach ze schlecht bewaffent.
Varianten
Mark I (A9) an de Mark I CS
Baltesch Verdeedegung
Grondiddien
Déi éischt Iddi hanner 2.... Lf5 ass et, den Dammeleefer z'entwéckelen, ier e vun engem Bauer op e6 agespaart gëtt, wéi am ofgeleenten Dammegambit. Allerdéngs géif Wäiss no 3. cxd5 Dxd5 mat 4. Sc3 an 5. e4 en Tempo gewannen an en ideaalt Bauerenzentrum opriichten. Dowéinst kënnt no 3. cxd5 déi zweet Iddi vu Schwaarz zum Asaz: Mat 3.... Lxb1 verhënnert en, datt de wäissen Dammesprénger no... Dxd5 déi schwaarz Damm ugräife kann. Allerdéngs huet d'Baltesch Verdeedegung och zwéin Nodeeler: De Bauer op b7 ass ongedeckt a kann a verschiddene Varianten duerch Db3 virdeelhaft ugegraff ginn an no 3. cxd5 Lxb1 huet Wäiss direkt de Virdeel vum Leeferpuer.
Enzyklopedie vun de Schacherëffnungen
An der Enzyklopedie vun de Schacherëffnungen ass d'Baltesch Verdeedegung ënner dem Schlëssel D06 klassifizéiert.
Le Pondy
Le Pondy ass eng franséisch Gemeng am Departement Cher an der Regioun Centre.
Se läit am Dall vum Auron deen am Nordosten d'Grenz mat der Nopeschgemeng Thaumiers mécht. Se stéisst virun der Gemengegrenz mat Thaumiers op de fréiere Canal de Berry.
NGC 5986
Den NGC 5986 ass e Kugelstärekoup am Stärebild Lupus. Den NGC 5986 huet en Duerchmiesser vun 9,8' an eng visuell Magnitude vu +7,1 mag.
De Kugelstärekoup gouf den 10. Mee 1826 vum James Dunlop entdeckt.
Danièle Fonck
D'Danièle Fonck, gebuer den 31. Januar 1953 an der Stad Lëtzebuerg, ass eng lëtzebuergesch Journalistin. Si ass Generaldirektesch vum Grupp Editpress. Donieft ass si och nach Direktesch vum Le Jeudi an, zesumme mam Dhiraj Sabharwal, Ko-Chefredaktrice vum Tageblatt.
Carrière
D'Danièle Fonck huet Journalismus zu Paräis studéiert an 1977 als Journalistin fir international Politik am Escher Grupp Editpress ugefaangen, zu deem och d'Tageblatt gehéiert. 1992 ass si Vizechefredaktrice vun där Dageszeitung ginn an 2004 Chefredaktrice. Zënter 2017 deelt si dee Poste mam Dhiraj Sabharwal.
Franz Ehringer
De Franz Ehringer, gebuer den 18. November 1928 zu Esch-Uelzecht a gestuerwen den 20. Mee 1987 an der Stad Lëtzebuerg, war e lëtzebuergesche Boxer an Olympionik.
Danièle Fonck
Carrière
2011 ass si zousätzlech Generaldirektesch vun Editpress ginn.
Si war vun 2006 bis 2008 Vizepresidentin vum Lëtzebuerger Presserot an duerno tëscht 2008 an 2010 Presidentin an domat déi éischt Fra op deem Posten. An där Funktioun huet si mat un der Reform vum Pressegesetz geschafft, déi den 30. Abrëll 2010 a Kraaft getrueden ass.
Elli Parvo
D'Elli Parvo, gebuer als Elvira Gobbo de 17. Oktober 1915 zu Mailand a gestuerwen den 19. Februar 2010 zu Roum, war eng italieenesch Schauspillerin.
D'Elli Parvo huet a Filmer vu bekannte Filmregisseure wéi Vittorio De Sica, Riccardo Freda, Michelangelo Antonioni, Luigi Zampa, Christian-Jaque, a Raffaello Matarazzo matgespillt.
Fuussekaul
D'Fuussekaul ass e Lieu-dit an der Gemeng Esch-Sauer. Se läit südëstlech vun Heischent op der N15 tëscht Heischent an de Feelenerhecken op enger Héicht vu 489 m (NG-L).
De Lieu-dit besteet haaptsächlech aus Campingen zu béide Säite vun der Nationalstrooss.
Martti Ahtisaari
De Martti Oiva Kalevi Ahtisaari, gebuer den 23. Juni 1937 zu Viipuri, Finnland, haut Wyborg, Russland, ass e finneschen, sozialdemokratesche Politiker an Diplomat. Hie war vun 1994 bis 2000 den 10. President vun der Republik Finnland a gouf 2008 fir seng jorelaang Beméiunge fir Léisungen an internationale Konfliker ze fanne mam Friddensnobelpräis ausgezeechent.
Den Ahtisaari huet Pedagogik studéiert a gouf duerno Schoulmeeschter. 1959 goung hien an de Pakistan Schoul halen. Duerno huet hien op der Héichschoul fir Handel zu Helsinki studéiert, an ass 1958 an den diplomateschen Déngscht agetrueden. Vun 1973 bis 1979 war hien Ambassadeur an Tansania, Sambia, Mosambik a Somalia. Op Propositioun vun der SWAPO war hien 1977 bis 1981 vun der UNO de Chargé spécial fir Namibia.
1987 gouf e vum UN-Generalsekretär Javier Pérez de Cuéllar fir véier Joer zum Ënner-Generalsekretär vun der UNO ernannt, reponsabel fir d'Administratioun vun de Vereenten Natiounen.
Nodeem et den 1. Abrëll 1989 zu engem Waffestëllstand tëscht Südafrika an der SWAPO komm war, gouf den Ahtisaari als Chef vun der United Nations Transition Assistance Group (UNTAG) als Namibia-Beoptragte vun der UNO ernannt, déi den Onofhängegkeetsprozess vun Namibia iwwerwaacht huet.
Duerno huet den Ahtisaari sech fir en Enn am Biergerkrich an der indoneesescher Provënz Aceh engagéiert. Vu Februar 2006 huet hien d'Verhandlunge geleet iwwer de Status vum Kosovo, dunn eng serbesch Provënz, déi ënner der Verwaltung vun der United Nations Interim Administration Mission in Kosovo stoung. Am Oktober 2007 war den Ahtisaari ee vun de Matgrënner vum Think Tank European Council on Foreign Relations (ECFR).
2008 krut hien de Friddensnobelpräis fir seng Beméiungen an de Friddensverhandlunge bei verschiddene Konflikter.
Hien ass mat der Eeva Ahtisaari (* 1936) bestuet; si hunn ee Jong.
Bernard Duhem
De Bernard Duhem, gebuer 1964, ass e franséischen Illustrator a Mykolog.
De B. Duhem huet an der Bretagne Gaardebau studéiert an duerno Zeechnen a Molen op de Beaux-Arts vun Angers an der Académie royale des Beaux-Arts vu Kopenhagen. Hien huet sech op d'wëssenschaftlecht Zeechnen, Planzen an Déieren, spezialiséiert. An de 1990er Joren huet hien als Illustrator fir Hachette, Gallimard, Nathan an Delachaux-Niestlé geschafft. Vun 2002 un ass hien am Muséum national d'histoire naturelle vu Paräis, an zënterhier schafft hie virun allem op de Pilzen, sengem Spezialgebitt, mä en huet och Wierbeldéiere wéi Afen a Vullen oder Arthropode wéi d'Skorpioune gezeechent.
De Bernard Duhem huet Bicher wéi de Guide des champignons de France et d'Europe (Delachaux & Niestlé) vum Régis Courtecuisse illustréiert. An hien huet eng ganz Rei vun Artikelen iwwer Pilze publizéiert, ënner anerem och zesumme mam Ben Schultheis.
Demandolx
Demandolx ass eng Gemeng am franséischen Departement Alpes-de-Haute-Provence an der Regioun Provence-Alpes-Côte d'Azur.
NGC 1553
Den NGC 1553 ass eng lënsefërmeg Galaxis vum Hubble-Typ SA0(r)a? am Stärebild Dorado um südleche Stärenhimmel. Den NGC 1553 huet eng visuell Magnitude vun 9,0 mag an huet eng Wénkelgréisst vu 5,2 × 3,2 Bouminutten. Si ass ronn 50 Millioune Liichtjoer vun eis ewech an huet en Duerchmiesser vun zirka 100.000 Liichtjoer.
Den Objet ass gravitativ un den NGC 1549 gebonnen a gehéiert zu der Galaxiëgrupp ëm den NGC 1566.
D'Galaxis gouf de 5. Dezember 1834 vum britteschen Astronom John Frederick William Herschel entdeckt. ,
V606 Aquilae
De V606 Aquilae war eng Nova, déi 1899 am Stärebild Aquila entdeckt gouf an eng Hellegkeet vu 5,5 mag erreecht hat.
Buedemveraarmung
Et schwätzt ee vu Buedemveraarmung wann de Buedem wéinst ënnerschiddleche Grënn Nierstoffer verléiert a sech domat seng Qualitéit verschlechtert. Am schlëmmste Fall kann dat zur Formatioun vu Wüste féieren. Zu den Ursaache vun der Buedemveraarmung zielen ënner anerem d'Monokultur, bei där dem Buedem permanent déi selwecht Nierstoffer ewechgeholl ginn.
V1059 Sagittarii
Den V1059 Sagittarii war eng Nova, déi 1898 am Stärebild Sagittarius entdeckt gouf an eng Hellegkeet vu 4,5 mag erreecht hat.
De Nummdeel „V1059“ follegt de Reegelen iwwer d'Benennung vu verännerleche Stären a seet, datt de V1059 Sagittarii den 1059te verännerleche Stär ass, deen am Stärebild Sagittarius entdeckt gouf.
François Dumont
De François Dumont, gebuer de 6. November 1915, ass e fréiere lëtzebuergesche Foussballspiller.
Nicolas Anzia
Den Nicolas Anzia, gebuer den 20. Mäerz 1930 zu Useldeng, a gestuerwen de 17. Februar 2018 zu Ettelbréck, war e lëtzebuergesche Lokalpolitiker.
Don Sharp
Den Don Sharp, gebuer als Donald Sharp den 19. Abrëll 1922 zu Hobart, Tasmanien, Australien a gestuerwen de 14. Dezember 2011 war e brittesche Filmregisseur, Dréibuchauteur, Filmproduzent an Theater- a Filmschauspiller.
François Dumont
Tëscht dem 8. November 1936 am 24. Mee 1947 huet de François Dumont 34-mol fir déi lëtzebuergesch Foussballnationalekipp gespillt.
Nicolas Anzia
Hie war vum 1. Januar 1958 bis den 31. Dezember 1969 Member vum Gemengerot vun der Gemeng Useldeng a vum 1. Januar 1970 bis den 31. Dezember 1999 Buergermeeschter vun Useldeng.
Hie war vun 1954 bis 1996 Kommandant vun de Pompjeeë vun Useldeng a vun 1990 bis 1995 President vum Kantonalverband vun de Pompjeeë vu Réiden.
Dolles
Den Dolles ass den Numm vun enger bronze Statu vum Wil Lofy, déi e Mann duerstellt, deen zu Nidderkuer an der Avenue de la Liberté op der Plaz tëscht dem Agank vum Nidderkuerer Spidol (CHEM, Centre hospitalier Émile Mayrisch, fréier: Hôpital Princesse Marie-​​Astrid) an der Maison relais op enger Bänk sëtzt. Si gouf de 24. September 2011 ageweit.
Faascht
Faascht ass e Flouernumm an den Numm vun enger klenger Uertschaft mat zwéi Bauerenhäff an der belscher Gemeng Atert.
Dolles
Et ass e Monument fir de "richtegen" Dolles, e Strummert, deen zu Nidderkuer gelieft huet a seng Stammplaz op enger Bänk op der Maartplaz hat. Säi biergerlechen Numm war Pierre Adolphe Schockmel. Hie war den 19. Februar 1896 zu Nidderkuer gebuer. Seng Eltere waren de Wiert Pierre Schockmel an d'Cathérine Ettinger. Dem Déifferdang Magazin no, wier hien den 12. Dezember 1970 am Nidderkuerer Spidol gestuerwen, laut Luxroots den 9. Dezember 1970 zu Déifferdeng.
NGC 5979
Den NGC 5979 ass e planetareschen Niwwel am Stärebild Triangulum Australe. De planetareschen Niwwel gouf de 24. Abrëll 1835 vum britteschen Astronom John Frederick William Herschel entdeckt.
Faascht
Op verschiddene belschen topographesche Kaarte ginn déi zwéin Häff Ferme Faascht genannt. Op lëtzebuergeschen topographesche Kaarten, heescht den Haff am Norden Ferme Kessler an deen am Süden Ferme Fagneray.
An de Wise südlech a südëstlech vun den zwéin Häff läit d'Quellgebitt vun der Reitgesbaach.
Dolles
D'Déifferdenger Sektioune vun der ADR an der CSV hunn um Wierk kritiséiert, datt et mat 150.000 Euro ze deier wier an datt et eng ganz Rei aner Déifferdenger Bierger géif ginn, déi eppes geleescht hätten an deene keen Denkmal gesat géif ginn,.
Una questione d'onore
Una questione d'onore ass e franséisch-italieenesche Film vum Luigi Zampa aus dem Joer 1965.
Franséisch Communautéit vun der Belsch
Zu hir gehéiere 4,5 Millioune Franséischsproocheger wourënner:
Wéi den Numm et seet, bezeechent dës Communautéit net en Territoire, mä eng Gemeinschaft vu Leit déi an de Regioune Wallounien oder Bréissel oder verschiddene Facilitéitegemenge wunnen. Déi belsch Verfassung huet implizit d'Kompetenze vun de Communautéiten un de Grenze vun de Regioune festgeluecht; d'Franséischsproocheg Communautéit huet deemno keng Kompetenz fir (déi geschaten 100.000-200.000) franséischsproocheg Awunner a Flandern (ofgesinn vun deene puer Facilitéitegemengen) - an ëmgedréint.
Deemno zielen eng 41% vun der belscher Gesamtbevëlkerung zu der Franséischsproocheger Communautéit.
D'Franséischsproocheg Communautéit huet e Parlament an eng Regierung, déi hire Sëtz zu Bréissel hunn. Si ass zoustänneg fir Kultur, Educatioun, Sport, Jugend a Gesondheet fir déi Frankophon an deenen uewe beschriwwenen Territoiren.
La nuit de Varennes
Ëm wat geet et am Film?
De Schrëftsteller Restif de La Bretonne gesäit, wéi an enger Nuecht am Juni 1791 eng Kutsch de Palais Royal zu Paräis verléisst. Hie verfollegt se a fënnt eraus datt de Kinnek Louis XVI. a seng Famill an der Kutsch sëtzen…
Christlich Demokratische Union Deutschlands
D'Christlich Demokratische Union Deutschlands (kuerz: CDU) ass eng däitsch konservativ politesch Partei.
Bundeskanzler vun der CDU
An hirer Geschicht huet d'CDU bis haut fënnef Bundeskanzler gestallt:
Presidente vun der CDU
Presidenten (Parteivorsitzende) vun der CDU waren :
Joseph Thirion
De Joseph Thirion ass e lëtzebuergeschen Handballspiller.
1960 huet den Thirion eemol an der lëtzebuergescher Härenhandballnationalekipp gespillt.
Colpire al cuore
Colpire al cuore ass en italieenesche Film vum Gianni Amelio aus dem Joer 1982.
Colmars
Colmars ass eng Gemeng am franséischen Departement Alpes-de-Haute-Provence an der Regioun Provence-Alpes-Côte d'Azur.
Ale Bësch
Um ale Bësch (och alt Am ale Bësch ) ass e Lieu-dit an der Gemeng Esch-Sauer. E läit op enger Héicht vu 509 m (NG-L), ëstlech vun Eschduerf, tëscht dem Katrewang an Heischent um CR308.
Mickey Mouse
De Mickey Mouse ass eng Zeechentrickfigur aus den Disney-Trickfilmserien, déi 1928 vum Walt Disney erfonnt gouf. Et ass eng anthropomorph Maus, an eent vun de Symboler vun der Walt Disney Company an doriwwer eraus vun der US-amerikanescher Popkultur.
Konstruktiounsatelier a Géisserei Friser
De Konstruktiounsatelier a Géisserei Friser gouf 1882 vum geléierte Mecanicien Jean Friser zu Téiteng gegrënnt.
Den Atelier fir Eisekonstruktioune stoung direkt vun Ufank un an der Rëmelenger Strooss. 1899 koum eng Géisserei nieft der Schungfabrik derbäi. An den 1930er Joren huet dem Jean Friser säi Bouf Ady sech op Buggien an anert klengt Rullmaterial fir Schmuel- an Normalspuerbunnen a soss all Accessoire fir d'Biergleit spezialiséiert.
Iergendwann ëm d'1950er Jore war wuel Schluss.
Robert Zondag
1947 huet de Zondag eemol an der lëtzebuergescher Härenhandballnationalekipp gespillt.
Thiébaut I. vu Bar
Den Thiébaut vu Bar (de: Theobald von Bar), vun deem net genee gewosst ass, wéini datt e gebuer gouf (hie war ongeféier drësseg Joer méi al war wéi seng drëtt Fra d'Ermesinde vu Lëtzebuerg), war Grof vu Bar-Mousson an, duerch säi Bestietnes (an der zweeter Hallschent vun 1197 oder an der éischter vun 1198), och Grof vu Lëtzebuerg. Hien ass 1214 gestuerwen, wéi d'Ermesinde nëmme 27 Joer al war.
D'Bedeitung vum Thiébaut, dee fréi grouss Ambitiounen am nërdleche Meuse-Raum hat, besonnesch an der Grofschaft Namouer, vun där der Ermesinde hire Papp, den Heng de Blannen († 1196), selwer Grof war, leit doran,
Den Thiébaut vu Bar an d'Ermesinde hate véier Kanner zesummen: de Renaud, d'Élisabeth-Isabelle, eng zweet Duechter an e véiert Kand. 1215 huet nëmmen d'Élisabeth nach gelieft.
Le grand restaurant (Film 1966)
Ëm wat geet et am Film?
De Septime ass de Patron vun engem bekannte Paräisser Restaurant. Hie kritt Schwieregkeete wéi de President vun engem südamerikanesche Staat aus sengem Restaurant entféiert gëtt…
Lëtzebuerger Filmpräis 2018
D'Präisser vun der '''8. Editioun vum Lëtzebuerger Filmpräis''' goufen den 22. September 2018 am Groussen Theater vun der Stad Lëtzebuerg verdeelt.
Präiszeremonie
Animéiert gouf d'Zeremonie vum Schrëftsteller Guy Helminger, dem amerikanesche Schauspiller Isaac Bush an der lëtzebuergesch-islännesch Schauspillerin Elisabet Johannesdottir.
Et gouf dës Kéier fir d'éischt dräi nei Kategorien: déi vum beschte Schauspiller oder der beschter Schauspillerin; déi vun der beschter Produktioun fir d'Televisioun oder déi nei Medien; an déi vun der beschter kreativer Kontributioun bei engem Animatiounsfilm.
47 Filmer waren an der Kompetitioun, dovun 10 Kuerzfilmer, 10 Spillfim-Koproduktiounen, 7 Lëtzebuerger Spillfilmer, 10 Dokumentarfilmer, dräi Animatiounssspillfilmer a 7 Fernseeproduktiounen.
De Präisdréier als beschte Lëtzebuerger Spillfilm war dem Govinda Van Maele säi Gutland, deen d'Geschicht vun engem jonken Däitschen erzielt, deen an e klengt lëtzebuergescht Duerft flücht. D'Vicky Krieps krut fir hir Roll am selwechte Film de Präis fir déi bescht schauspilleresch Leeschtung. Si krut schonn 2012 de "Prix du jeune espoir".
Wal
Just d'Filmproduzente konnte bis den 30. Abrëll 2018 Kandidature fir Filmer a Persounen areechen. Fir all agereechte Film hu si mussen 100 Euro (fir Kuerzfilmer), 250 Euro (fir Documentairen) oder 500 Euro (fir Spillfilmer) bezuelen.
An all Kategorie goufen et minimum 3 a maximum 10 Nominéierungen. Wann an enger Kategorie méi wéi 10 Filmer oder Persoune fir eng Nominéierung eligibel waren, huet de Verwaltungsrot vun der Filmakademie eng Preselektioun gemaach fir d'Nominéierungen op 10 ze limitéieren.
Gewielt gouf online a geheim duerch d'Membere vun der Filmakademie. Si hunn net an all Kategorie musse wielen.
Präisdréier an Nominéierungen
De Gewënner an all Kategorie ass fett ervirgehuewen.
Pierre Cardinal
De Pierre Cardinal, gebuer den 8. Juni 1924 zu Alger a gestuerwen de 16. Mee 1998 zu Saint-Martin-aux-Buneaux, war e franséische Filmregisseur an Dréibuchauteur.
Ëmweltverschmotzung
Ëmweltverschmotzung oder Ëmweltpollutioun ass d'Pollutioun vun der Ëmwelt, dat heescht vum natierleche Liewensëmfeld vum Mënsch. Ënner Pollutioun versteet een d'Kontaminatioun vum Liewensëmfeld, wat negativ Konsequenzen fir seng weider Entwécklung kann hunn. D'Belaaschtung vun der Ëmwelt kann ënnerschiddlech Formen unhuelen: Offall, Ofwaasser, Ofgasen, mä och net-stofflech Emissioune wéi Stralung, Kaméidi oder Pollutioun duerch Luucht.
Hellmut Lange
Den Hellmut Lange gebuer den 19. Januar 1923 zu Berlin an och do gestuerwen den 13. Januar 2011, war en däitsche Synchronspriecher, Televisiounsmoderateur a Schauspiller.
Lëtzebuerger Sproochatlas 1900
De Lëtzebuerger Sproochatlas 1900 ass e Sproochatlas iwwer d'Ënnerscheeder a Form an Toun, vun den Dialekter vum Lëtzebuergeschen, deen 2023 vum Alain Atten a Claude Schmit erausbruecht gouf.
E baséiert op Material, dat den Alain Atten an den 1960er an 1970er Jore gesammelt huet, andeems e 618 Uertschaften zu Lëtzebuerg an am Arelerland zu Fouss besicht huet, a sech do vu Gewäersleit, déi all ëm 1900 oder virdru gebuer waren (wat den Titel erkläert), soe gelooss huet, wéi ee fir bestëmmt Wierder an där Uertschaft seet. En huet dann déi verschidde Variante vun Hand op Fichë festgehalen oder agezeechent.
Domat huet hien d'Aarbecht verdéift a virugefouert, déi de Robert Bruch ugefaangen hat, ma wéinst sengem stënterlechen Doud, 1959, net ofschléisse konnt. Wat dëse bis dohin zesummegestallt hat, war 1963 am Luxemburgischer Sprachatlas publizéiert ginn.
Iwwer 50 Joer méi spéit goufen och dem Alain Atten seng Relevéë vum Geograph Claude Schmit digital erfaasst, sou datt net nëmmen eng Drockversioun mat 572 Kaarten entstanen ass, ma och eng Basis geschafe gouf, fir weidert Material - z.B. iwwer diachron Entwécklungen - digital z'erfaassen an ze verschaffen.
En zweete Volume iwwer lexikal Varianten ass schonn a Virbereedung.
Pauline Carton
D'Pauline Carton, gebuer als Pauline Aimée Biarez de 4. Juli 1884 zu Biarritz a gestuerwen de 15. Juni 1974 zu Paräis, war eng franséisch Schauspillerin. D'Pauline Carton war an Niewerollen an iwwer 200 Kinos- an TV-Filmer ze gesinn.
Herbert Marshall
Den Herbert Marshall, gebuer als Herbert Brough Falcon Marshall den 23. Mee 1890 zu London a gestuerwen den 22. Januar 1966 zu Beverly Hills, USA war en englesche Schauspiller.
Den Herbert Marshall huet an iwwer 90 Kinos- an Televisiounsfilmer matgespillt.
Bekannt Filmer mat him si Blonde Venus (1932) vum Josef von Sternberg, Trouble in Paradise (1932) vum Ernst Lubitsch, Foreign Correspondent (1940) vum Alfred Hitchcock, Duel in the Sun (1946) vum King Vidor an Angel Face (1952) vum Otto Preminger.
Pierre Zinsner
De Pierre Zinsner ass e lëtzebuergeschen Handballspiller.
1947 huet den Zinsner eemol an der lëtzebuergescher Härenhandballnationalekipp gespillt.
Villers-sur-Bar
Villers-sur-Bar ass eng franséisch Gemeng an den Ardennen an der Regioun Grand Est am Dall vun der Bar, do wou déi an d'Meuse leeft.
CR322A
Den CR322A ass e Chemin repris am Kanton Klierf a geet vu Wuelessen bis op den CR322 zu Schmuelen.
Den CR322A ass ronn 1,0 km laang.
Thelonne
Thelonne ass eng franséisch Gemeng an den Ardennen an der Regioun Grand Est am Dall vun der Meuse.
Vu 1560 bis 1642 huet Thelonne zum Fürstentum Sedan gehéiert.
Jean Feller
De Jean Feller, gebuer de 16. Oktober 1919 zu Téiteng a gestuerwen den 1. Januar 1997 zu Nidderkuer, war e lëtzebuergesche Foussballspiller an Olympionik. ,
Hien huet Lëtzebuerg op den Olympesche Sumerspiller 1948 zu London vertrueden. ,
Tëscht dem 22. Februar 1948 an dem 18. September 1949 huet hie 15-mol fir déi lëtzebuergesch Foussballnationalekipp gespillt.
Duello nel mondo
Duello nel mondo ass e franséisch-italieenesche Film vum Georges Combret a Luigi Scattini aus dem Joer 1966.
Nico Zinsmeister
Den Nico Zinsmeister ass e lëtzebuergeschen Handballspiller.
1970 huet den Zinsmeister eemol an der lëtzebuergescher Härenhandballnationalekipp gespillt.
Garry Marshall
De Garry Marshall, gebuer den 13. November 1934 zu New York City als Garry Kent Masciarelli a gestuerwen den 19. Juli 2016 zu Burbank am Bundesstaat Kalifornien, war en US-amerikanesche Schauspiller, Dréibuchauteur, Filmproduzent a Filmregisseur.
De Marshall huet seng Filmcarrière 1960 ugefaangen. Hie war fënnefmol fir e Primetime Emmy Award nominéiert. 1991 gouf hien och fir e BAFTA Award nominéiert.
Fooschtbaach
D'Fooschtbaach ass eng kleng belsch-lëtzebuergesch Baach an der Gemeng Ëlwen an an der Provënz Lëtzebuerg.
Se huet hir Quell am Nordoste vu Beesslek um Flouer Helven nieft dem CR337 op enger Héicht vu ronn 490 Meter. Vun do leeft se a Richtung Nordwesten, eng Zäit laang parallel mat der Eisebunnsstreck Lëtzebuerg-Gouvy, fir tëscht de Gossemaarken LB 281 an LB 282 an d'Belsch ze lafen.
Eng ronn 1.500 Meter duerno leeft se dann net wäit vum fréieren Y vun den Eisebunnsstrecken Rivage-Gouvy a Libramont-Sankt Vith, an d'Ourthe orientale.
Et ass domat zu Lëtzebuerg nieft der Kuer an hiren Niewebaachen eng vun den eenzege Baachen déi zum Meusebaseng gehéiert.
D'Quellgebitt vun der Fooschtbaach stellt e Fiichtgebitt mat enger grousser Biodiversitéit duer, dat zum Natura-2000-Vulleschutzgebitt “Vallée de la Woltz et affluents de la source à Troisvierges” (LU0002001) gehéiert. 2019 gouf zousätzlech d'Naturschutzgebitt Hautbellain-Fooschtbaach gesetzlech festgeluecht.
Schinnelasch
D'Schinnelasche ginn ëmmer als Koppel gebraucht a ginn op béide Säite vun der Schinn an d'Huelkiel tëscht dem Champignon an dem Fouss widder de Steg geluecht a gi gewéinlech mat véier oder sechs Bullonge festgezunn. Se kënne flaach sinn oder oder ausgekielt, oder och alt, bei méi ale Formen, heiansdo e Fouss hunn.
Schinnelasche ginn och agesat wann eng Weich soll sou blockéiert ginn, datt d'Zonge sech guer net méi verstelle kënnen.
Castellet-lès-Sausses
Castellet-lès-Sausses ass eng Gemeng am franséischen Departement Alpes-de-Haute-Provence an der Regioun Provence-Alpes-Côte d'Azur.
Zarotti (Handballspiller)
Den Zarotti, de Virnumm ass onbekannt, ass e lëtzebuergeschen Handballspiller.
1965 huet den Zarotti eemol an der lëtzebuergescher Härenhandballnationalekipp gespillt.
Vivement dimanche!
Vivement dimanche! ass e franséische Film vum François Truffaut aus dem Joer 1983 no engem Roman vum Charles Williams.
Ëm wat geet et am Film?
De Julien Vercel gëtt verdächtegt de Jacques Massoulier op der Juegd erschoss ze hunn. D'Barbara, dem Vercel seng Sekretärin hëlleft him seng Onschold ze beweisen…
Soss
Vivement dimanche aus dem Joer 1983 ass de leschte Film vum François Truffaut, deen am Joer 1984 gestuerwen ass.
Blanchette Brunoy
D'Blanchette Brunoy, gebuer als Blanche Bilhaud de 5. Oktober 1915 zu Paräis a gestuerwen de 4. Abrëll 2005 zu Manosque, war eng franséisch Schauspillerin.
D'Blanchette Brunoy huet an iwwer 90 Kinos- an TV-Filmer matgespillt. Si krut Rollen a Filmer vu bedeitende Regisseure wéi: Abel Gance, Jean Renoir, Jacques Becker, Robert Bresson a Marcel Carné.
Donchery
Donchery ass eng franséisch Gemeng an den Ardennen an der Regioun Grand Est am Dall vun der Meuse.
André Simoncini
Den André Simoncini, gebuer den 21. Februar 1946 zu Esch-Uelzecht, ass e lëtzebuergeschen Hotelier, Galerist an Auteur.
Hien huet op der Universitéit Tours/Orléans fir Iwwersetzer an Interpret studéiert an duerno vun 1973 bis 1979 bei der NAMSA zu Capellen geschafft.
1976 huet den André Simoncini den Hotel-Restaurant Français op der Plëss d'Arem iwwerholl an 1981 d'Galerie Simoncini an der Louvignysgaass opgemaach. 1985 huet en d'Éditions Simoncini gegrënnt, e Verlag deen op Poesie a Konscht spezialiséiert ass.
2006 dunn huet hien de fréieren Hotel Schintgen an der Ënneschtgaass iwwerholl a bis 2008 komplett renovéiert. Dunn ass och d'Galerie am Rez-de-chaussée vum Hotel, lo Hotel Simoncini, ënnerbruecht ginn, déi do iwwer déi verschidde Stäck an den Hotel iwwergeet, soudatt een duerch d'ganzt Haus d'Konschtwierker gesi kann.
Walen
D'Walen (Cetacea) sinn eng Uerdnung vu Mamendéieren déi all am Waasser, déi meescht vun hinnen am Mier, liewen. Duerch hir Kierperform gläiche s'am Ausgesinn de Fësch, woufir se fréier alt fälschlecherweis Walfësch genannt goufen.
Famillen
Wale ginn an zwou Ënneruerdnungen agedeelt: Baartewalen (Mysticeti) an Zännwalen (Odontoceti). Nieft de Baarten an den Zänn gëtt et nach aner anatomesch Critèren, fir déi zwou Ënneruerdnunge vuneneen z'ënnerscheeden.
Do derbäikommen Dosende vu Fossilienaarten aus de Gattungen Ambulocetus, Pakicetus a Basilosaurus, déi an d'Ënneruerdnung Archaeoceti klasséiert ginn.
Morphologie
Déi verschidde Walaarten hunn all e stroumlinnefërmege Kierper, eng glat Haut ouni Hoer a keng Ouermuschelen, Kennzeechen déi e séiert Virukommen am Waasser méiglech maachen. Se hu keng Krallen a keng baussenzeg Ouerlächer (de Gehéierkanal ass no baussen zou). Déi viischt Patten hu sech am Laf vun der Evolutioun zu Flossen entwéckelt déi Flipper genannt ginn. D'Floss um Réck, déi Finn genannt gëtt, feelt bei enger Rëtsch Aarten. De Schwanz ass zu enger Floss ëmgewandelt, déi Fluke genannt gëtt, an horizontal zum Rescht vum Kierper steet (bei de Fësch steet d'Schwanzfloss senkrecht). Déi hënnescht Patte si komplett zeréckgebilt.
Wéi all aner Mamendéieren hu Wale Longen a mussen, fir Loft ze huelen, un d'Waasseruewerfläch. Dobäi ootme se duerch en Ootmungslach uewen um Kapp.
Um Spaweck
Balena
Hannah Arendt
D'Hannah Arendt ass 1933, nodeems d'Nazien un d'Muecht koumen, fir d'éischt a Frankräich, an 1940 an d'USA emigréiert, wou si 1951 naturaliséiert gouf. Nodeems se e puer Joer fir jiddesch Organisatioune geschafft hat (ë. a. als Fuerscherin a Lektorin), war si Journalistin an huet politesch Theorie enseignéiert, an ass virun allem fir hir Aarbechte bekannt, an deene se sech mam Totalitarismus auserneesetzt: wéi en entsteet, wéi e fonctionéiert, asw.
Besonnesch Opmierksamkeet an och Kritik krut si fir d'Theorie vun der "Banalitéit vum Béisen", déi se am Buch Eichmann in Jerusalem entwéckelt huet, an an deem se de Prozess vum Adolf Eichmann beschreift, bei deem si als Reporterin fir d'Zäitschrëft The New Yorker dobäi war. D'Kärausso ass, datt et net d'Béisheet u sech ass, mä éischter d'Indifferenz an d'Onfähegkeet iwwer d'Konsequenze vu sengem Handelen ze reflektéieren, déi et erméiglecht hunn, datt den Eichmann ee vun de gréisste Verbriecher vun der Mëschheet hätt kënne ginn.
Hiert philosophescht Haaptwierk ass Vita activa oder vom tätigen Leben. Si huet ë. a. och zum Existenzialismus an zu der Situatioun am Noen Osten geschriwwen.
Edmée Engel
D'Edmée Engel, gebuer den 19. Abrëll 1956 zu Beetebuerg, ass eng lëtzebuergesch Biologin.
No dem Premièresexamen huet d'Edméé Engel vun 1976 bis 1979 bei der Société électrique de l'Our als Employée geschafft an duerno zu Heidelberg op der Ruprecht-Karls-Universität Zoologie, Humanbiologie, Chimie a Botanik studéiert (Diplombiologin am Joer 1985). Nodeem si eng kuerz Zäit zu München am Tierpark Hellabrunn geschafft hat, ass si am Laf vum Joer 1986 an de lëtzebuergeschen naturhistoresche Musée komm, wou si 1991 hir Ernennung als Konservator vun der Sektioun Zoologie des vertébrés krut. Si ass Member vun der Société des naturalistes luxembourgeois zanter 1973.
Nicolai (Moundkrater)
Den Nicolai ass en Aschlagkrater am Süde vun der viischter Moundsäit, tëscht de Kratere Barocius am Weste an Fabricius am Oste, nërdlech vum Krater Spallanzani. De Krater ass erodéiert, an de Kraterbuedem ass zimmlech flaach.
De Krater gouf 1935 vun der I.A.U. nom däitschen Astronom Friedrich Bernhard Gottfried Nicolai genannt.
Vic Feller
De Vic Feller oder Victor Feller, gebuer den 22. Februar 1923 zu Diddeleng a gestuerwen de 24. Dezember 1997 zu Dikrech, war e lëtzebuergesche Foussballspiller an Olympionik.
Hien huet Lëtzebuerg op den Olympesche Summerspiller 1948 zu London vertrueden.
Tëscht dem 23. Februar 1946 am 22. Mee 1952 huet hien an 30 Matcher 5 Goler fir déi lëtzebuergesch Foussballnationalekipp geschoss.
Braux (Alpes-de-Haute-Provence)
Braux ass eng Gemeng am franséischen Departement Alpes-de-Haute-Provence an der Regioun Provence-Alpes-Côte d'Azur.
Zinsmeister
Zinsmeister ass de Familljennumm vun ë. a. follgende Persounen:
NGC 112
Den NGC 112 ass eng Spiralgalaxis am Stärebild Andromeda. Si gouf de 17. September 1885 vum amerikaneschen Astronom Lewis A. Swift entdeckt.
Sara Olivieri
D'Sara Olivieri, gebuer den 20. Mäerz 1986 zu Esch-Uelzecht, ass eng lëtzebuergesch Basketball- a Foussballspillerin.
Als Basketballspillerin, war d'Sara Olivieri eng Spillerin vum T71 Diddeleng. 2005 war si am Kader vun der lëtzebuergescher Dammebasketballnationalekipp, an huet nëmmen eemol fir d'Nationalekipp gespillt.
An de Joren 2011 an 2012 huet si zweemol an der lëtzebuergescher Dammefoussballnationalekipp gespillt. Zanter 2015 ass si eng Spillerin am Foussballclub Jeunesse Jonglënster.
CR322B
Den CR322B ass e Chemin repris an de Kantone Klierf a Veianen a geet vu Wuelessen bis op den CR322 bei der Wuelessener Déckt.
Den CR322B ass ronn 1,4 km laang.
NGC 1549
Den NGC 1549 ass eng Elliptesch Galaxis vum Hubble-Typ E0-1 am Stärebild Dorado um südleche Stärenhimmel. Si huet eng Hellegkeet vun 9,6 mag an eng Wénkelgréisst vu 4,7 × 3,9 Bouminutten. Si läit ronn 58 Millioune Liichtjoer vun eisem Sonnesystem ewech an huet en Duerchmiesser vun zirka 75.000 Liichtjoer. Den Objet bilt mam NGC 1553, dee ronn 175.000 Lj. ewech läit, eng interaktiv Galaxiëkoppel a gehéiert zu der Galaxiëgrupp ëm den NGC 1566.
D'Galaxis gouf de 5. November 1826 vum schotteschen Astronom James Dunlop entdeckt.
Michael Douglas (Homonymie)
Et gëtt verschidde Persounen, déi Michael Douglas heeschen:‎
Zäregas
En Zäregas ass e Gas, deen d'Infraroutstralung vun der Äerduewerfläch absorbéiert (déi soss an de Weltraum géif entkommen) an doduerch zum Zäreneffekt bäidréit.
Zäregase kommen natierlech an der Atmosphär vun der Äerd vir. Zu den natierlechen Zäregasen, déi am heefegste virkommen, zielen:
Déi natierlech Zäregasen hiewen déi duerchschnëttlech Temperatur op der Äerduewerfläch op +15°C un. Ouni dësen natierlechen Zäreneffekt hätt den ënneschten Deel vun der Äerdatmosphär nëmmen eng Duerchschnëttstemperatur vu -18 °C, wat d'Liewen op der Äerd bal onméiglech géif maachen.
Donieft gëtt et awer Zäregase mat engem anthropogenen Ursprong, dat heescht, déi vum Mënsch produzéiert ginn. D'Erhéijung vun den Zäregasen an der Atmosphär vun der Äerd ass eng vun den Ursaache vun der aktueller globaler Erwiermung. Déi Erhéijung ass haaptsächlech op mënschlech Aktivitéiten zeréckzeféieren.
La crime
Ëm wat geet et am Film?
E bekannten Affekot gëtt an engem Geriichtsgebai erschoss. De Kommissär Griffon dirigéiert d'Enquête…
Chamberwale vum 14. Oktober 2018
Bei de '''Chamberwale vum 14. Oktober 2018''' zu Lëtzebuerg goufe 60 Deputéiert fir e Mandat vu 5 Joer an d'nationaalt Parlament, d'Chamber, gewielt.
Walrecht
Zur Wiel stounge 60 Mandater, déi sech op 4 Walbezierker verdeelen. Jee no der Zuel vun de Walberechtegte gi pro Bezierk ënnerschiddlech vill Deputéiert gewielt: Am Walbezierk Süde sinn et der 23, am Zentrum 21, am Norden der 9, an am Walbezierk Osten der 7. All Partei däerf maximal sou vill Kandidaten opstellen, wéi Mandater an deem jeeweilege Bezierk ze vergi sinn. Kandidaten däerfe sech nëmmen an engem Walbezierk opstellen. D'Wieler kënnen entweeder eng Parteilëscht wielen, deemno all hir Stëmmen enger Partei ginn, oder eenzel Kandidate stëmmen, sief et all vun enger Lëscht, sief et vun hirer méi (Panachéieren), andeems se hinnen eng bis zwou Stëmme ginn (am Ganzen awer net méi, wéi d'Zuel vun den Deputéiert am Walbezierk).
Et gëtt keng explizit Spärklausel (d. h. e minimale Prozentsaz, deen eng Partei oder e Kandidat misst kréien, fir an d'Parlament ze kommen). Well d'Mandater duerch den D'Hondt-Procedé vergi ginn, gëtt et, wéinst der ënnerschiddlecher Zuel vu Sëtz pro Bezierk, implizit Spärklausele vu ronn 4 % am Süde bis 12 % am Osten.
Walberechtegt sinn all Lëtzebuerger iwwer 18 Joer. Et besteet eng allgemeng Walflicht, ausser fir Walberechtegter iwwer 75 Joer an där, déi am Ausland wunnen oder do den Dag vun der Wal berufflech ze dinn hunn. Jiddereen deen dat wëll, kann iwwer Bréifwal stëmmen, amplaz an de Walbüro ze goen. Fir iwwer Bréifwal ze stëmmen, muss een eng Demande un de Schäfferot vu senger Gemeng schécken, entweeder iwwer eng zertifiéiert staatlech Internetsäit oder iwwer de Postwee. Et ass net erlaabt, engem aneren eng Procuratioun ze gi fir an engem senger Plaz ze wielen.
Parteien
Aacht Parteien hunn an alle véier Walbezierker kandidéiert. Dobäi koumen der zwou, déi just an engem oder zwee Bezierker Lëschten opgesat hunn. D'Lëschteplaze goufen de 17. Juli 2018 vun der Joséane Schroeder, Presidentin vum Stater Bezierksgeriicht, ausgeloust.
Et sinn dat:
Resultater
Stäerkst Partei gëtt d'CSV, mat 21 Sëtz, wat 2 manner si wéi virdrun. D'DP kritt 12 Sëtz (-1), an d'LSAP der 10 (-3). Déi Gréng gewannen 3 Sëtz bäi a kommen op 9; d'ADR kritt 1 Sëtz bäi a kënnt op 4, d'Pirateipartei kënnt vun 0 op 2 Sëtz, déi Lénk behalen hir 2, iweerdeems d'KPL, déi Konservativ an Demokratie kee Sëtz kréien.
Déi nei gewielt Chamber ass den 30. Oktober 2018 zu hirer éischter Sëtzung zesummekomm.
De 15. Oktober 2018 huet de Groussherzog Henri d'Procureure General Martine Solovieff als Informateur genannt, fir him Rapport ze maachen iwwer d'Positioune vun de Parteien, fir eng Regierungskoalitioun ze bilden. Schonn deen Dag drop, de 16. Oktober, gouf de Xavier Bettel vum Grand-Duc zum Formateur vun enger neier Regierung ernannt. Dës soll sech, wéi déi virdrun, aus enger Koalitioun vun DP, LSAP an déi Gréng, déi zesummen eng Majoritéit vun 31 Deputéierten hunn, zesummesetzen. De 17. Oktober hunn d'Koalitiounsverhandlungen tëscht deenen dräi Parteien ugefaangen. Nodeems d'Gremie vun de Parteien de 4. Dezember allen dräi den ausgehandelte Koalitiounsaccord guttgeheescht hunn, gouf déi nei Regierung Bettel-Schneider-Braz de 5. Dezember 2018 vereedegt.
D'Resultat an Zuelen
<!--
Resultater no Walbezierk (Prozenter)
Quell: Luxemburger Wort vum 21. Oktober 2013
Resultater no Walbezierk (Zuel vun de Sëtz)
Quell: Luxemburger Wort vum 21. Oktober 2013 -->
Grégoire-Joseph Chapuis
De Grégoire-Joseph Chapuis, gebuer zu Verviers am deemolge Fürstentum Léck den 11. Abrëll 1761 a gestuerwen den 2. Januar 1794, war e belschen Dokter, Philosoph a Politiker.
Hie war den éischten Dokter deen an der Belsch e Keeserschnëtt gemaach huet.
De Chapuis, dee sech staark fir d'Ausbildung vun der Aarbechterklass agesat huet, war an der Zäit vun der franséischer Revolutioun Officier de l'état civil zu Verviers. Hien huet sech besonnesch fir d'zivilt Bestietnes an der Belsch agesat, an dat éischt war den 22. Februar 1793. Wéi am Duerchernee vun där Zäit de Prënzbëschof Méan mat Hëllef vun de Éisträicher nees eng kuerz Zäit un d'Rudder koum, gouf de Chapuis festgeholl an zum Doud verurteelt.
Hie gouf den 2. Januar 1794 zu Verviers op der Place des Récollets (haut Place du Martyr) higeriicht.
Op där Plaz krut hien 1880 e Monument opgeriicht. Um Sockel vum Monument steet: "mort pour l'indépendance du pouvoir civil". De Chapuis war vun do un d'Symbol vun de Fräidenker. D'Skulptur ass sou ausgeriicht datt de Chapuis, op dat Haus kuckt an deem a viru sengem Doud geschafft huet.
Dan Theis
Den Daniel ("Dan" oder "Dany") Theis, gebuer den 11. September 1967 zu Esch-Uelzecht a gestuerwen den 29. Dezember 2022, war e lëtzebuergesche Foussballtrainer a fréiere Foussballspiller
Tëscht dem 12. Oktober 1991 am 15. August 2001 huet den Dan Theis 33-mol fir déi lëtzebuergesch Foussballnationalekipp gespillt. An der EM-Qualifikatioun géint England, de 14. Oktober 1998, hat den Dan Theis beim Stand vun 0 - 0 déi eemoleg Chance, Lëtzebuerg duerch en Eelefmeter a Féierung ze bréngen. Säi Schoss goung awer iwwer de Gol.
Als Trainer war hie vun 2003 bis 2006 beim FC Déifferdeng 03 an duerno vun 2006 bis 2009 als Trainer vun der U19 Foussballnationalekipp bei der FLF. Vun 2009 bis 2011 war hien du nees beim FC Déifferdeng 03, ier hie vun Abrëll bis Oktober 2011 beim F91 Diddeleng war wou hien d'éischt fir d'U19 zoustänneg war an duerno fir déi éischt Ekipp.